Narva Linnavalitsuse seisukoht üheksa Narva Linnavolikogu liikme poolt 23.03.2020 linnavolikogu menetlusse antud määruse eelnõule „Narva Linnavolikogu 17.01.2008 määruse nr 6 „Narva linna koolieelsete munitsipaallasteasutuste muude kulude vanemate poolt kaetava osa määra kehtestamine“ muutmine seoses eriolukorraga“

Muutmist kavandatava määruse § 1 sätestab, et määrusega kehtestatakse Narva linna koolieelsete munitsipaallasteasutuste kulude vanemate poolt kaetava osa  määr, mis suunatakse majandamiskulude, personali palgakulude, personalikuludega kaasnevate maksude ja sotsiaalkindlustusmaksete, õppevahendite kulude katmiseks.

Kõikide lastevanemate nn kohatasu maksmise kohustusest perioodiks 16. märts kuni 30. aprill ei ole kriisi leevendav proportsionaalne meede. 

Kui vabastada kõik, mõjutab see ebaproportsionaalselt negatiivselt lasteaia eelarvet, mis omakorda võib viia möödapääsmatu vajaduseni lasteaia töötajate palgakärbeteks. Seda püüab linnavalitsus igal juhul vältida.

Esitatud eelnõu seletuskirjas on märgitud, et lasteaia kohatasust tuleks vabastada eranditult kõik lapsevanemad ja selle meetme eesmärk oleks hoida lasteaiad võimalikult kaua toimimas !!! 
Püstitatud eesmärk ja pakutud abinõu ei ole loogilises seoses. Ei ole ju võimalik hoida lasteaedu toimimas, kui loobutakse toimimise finantseeldustest.
Seega kõikide lastevanemate vabastamisega kohatasust ei ole kuidagi võimalik saavutada esitatud eelnõuga taotletavat eesmärki. 

[bookmark: _GoBack]Põhjendatuks tuleb pidada nende lastevanemate, kes eriolukorrast tingituna ei kasuta lastehoiuteenust ja seda vaatamata põhjustest, vabastamist selleks perioodiks nn kohatasu tasumisest. 
Kohatasu maksmisest vabanemiseks on proportsionaalseim ja ka kõige kiiremini rakendatav meede lapsevanema avaldus lasteaia kohast (ajutiseks) loobumiseks.



